Aston Building

Aston Building je biznis centrum v Košiciach, v mestskej časti Juh na Werferovej ulici. Rekonštrukcia pôvodnej budovy bola začatá v októbri roku 2010 a ukončená koncom roka 2011.Aston building - Werferova - kosice.estranky.sk - Dostupné online 

Kompletne zrekonštruovaná deväťposchodová obchodno - administratívna budova má strategickú polohu frekventovanej komunikácie, prístupnosť do centra mesta a  dostupnosť mestskou a prímestskou hromadnou dopravou.

K dispozícii je 9 veľkoplošných podlaží s celkovou plochou podlažia približne 650 m². Na každom z podlaží je 17 kancelárií v rozlohe 27 m². Súčasťou každého podlažia sú sociálne zariadenia a kuchynka. V budove sa nachádzajú 3 osobné výťahy.Administratívna budova - Oficiálna stránka Aston Building - Dostupné online

 Open space kancelárie 
V budove sú k dispozícii ,,open space´´ kancelárie na prvom a druhom podlaží B - časti vo výmere od 80 m². Priestory je možné dispozične upraviť, pričom je možné využiť interiérové alebo sklenené priečky na vytvorenie viacerých zón v rámci jednej ,,open space´´ kancelárie.Open Space kancelárie - Oficiálna stránka Aston Building - Dostupné online

 Prezentačné priestory 
Toto obchodno – administratívne centrum ponúka aj moderné prezentačné priestory vhodné na školenia, semináre, kurzy, konferencie, obchodné rokovania či iné firemné akcie s celkovou kapacitou až 75 osôb. Prezentačné priestory - Oficiálna stránka Aston Building - Dostupné online 

 Obchodné priestory 
Obchodné priestory sú situované na prízemí budovy. Disponujú samostatným vstupom zo spoločných priestorov, od ktorých sú oddelené presklenými stenami. 
V súčasnosti sa v priestoroch nachádza Aston Canteen, kaviareň s názvom Café Point Aston, Dolce Vita a ďalšie obchodné prevádzky.Obchodné priestory - Oficiálna stránka Aston Building - Dostupné online

 Referencie 

 Externé odkazy 
Oficiálna stránka Aston Building

Kategória:Biznis centrá v Košiciach
Kategória:Architektúra z 2011